นายกฯ ยกระดับความเข้มข้นคุม “โควิด-19” วอนปปช.อย่าตื่นตระหนก
นายกฯ ยกระดับความเข้มข้นคุม "โควิด-19" วอนปปช.อย่าตื่นตระหนก
นายกฯ ยกระดับความเข้มข้นคุม "โควิด-19" วอนปปช.อย่าตื่นตระหนก
24 ธ.ค. 2563

พล.อ.ประยุทธ์ จันทร์โอชา นายกรัฐมนตรี และ รมว.กลาโหม แถลงภายหลังการประชุมศูนย์บริหารสถานการณ์โควิด-19 (ศบค.) ชุดใหญ่ว่า ศบค.ยกระดับความเข้มข้นเพื่อควบคุมสถานการณ์การแพร่ระบาดไวรัสโควิด-19 ด้วยการแบ่งกลุ่มจังหวัดตามความรุนแรงของสถานการณ์ เพื่อกำหนดมาตรการให้เหมาะสมกับสถานการณ์ที่มีความแตกต่างกัน ซึ่งผู้ว่าราชการแต่ละจังหวัดจะเป็นผู้กำหนดมาตรการต่าง ๆ
ทั้งนี้ นายกรัฐมนตรี ยังขอให้ประชาชนอย่าตื่นตระหนกกับการระบาดรอบใหม่ เพราะเป็นเรื่องที่เราต้องอยู่กับเชื้อไวรัสโควิดกันต่อไปจนกว่าจะมีวัคซีนออกมา และจะต้องดูแลเศรษฐกิจให้เดินต่อไปได้ โดยยืนยันว่ารัฐบาลจะดูแลสถานการณ์อย่างเต็มที่ และกระทรวงสาธารณสุขยืนยันว่ามีความพร้อมทั้งยาและเวชภัณฑ์ต่าง ๆ
อีกทั้งในการประชุมคณะรัฐมนตรี (ครม.) สัปดาห์หน้าจะมีการพิจารณาให้แรงงานด่างด้าวผิดกฎหมายสามารถทำงานได้ต่อ เพื่อให้แรงงานเหล่านี้ข้าสู่ระบบคัดกรองที่ถูกต้อง หลังจากพบว่าเป็นสาเหตุของการแพร่ระบาดรอบใหม่ในครั้งนี้